Wynlandgoed-moord: Verdagte in hofMorné Boshof. Foto: Met vergunning van Joline van der Merwe/Worcester Standard. Kapt. FC van Wyk, woordvoerder van die polisie, het aan Maroela Media gesê die saak is tot 24 Februarie uitgestel. Anthea, die vrou van Hennie du Preez, eienaar van die bekende Du Preez-wynlandgoed in Breedekloof, is op 1 Desember dood aangetref in haar huis op hul plaas, De Denne. Sy is doodgeskiet. Boshof was op parool toe hy in hegtenis geneem is in verband met die moord. Hy is voorheen aan diefstal skuldig bevind en is tot vier jaar tronkstraf gevonnis. Boshof het agt maande van sy vonnis uitgedien voor hy vroeër vanjaar op parool vrygelaat is. Boshof het tydens sy eerste hofverskyning in die aanhoudingselle probeer selfmoord pleeg. Klik hier vir vorige berigte oor die saak.